લખવાનુ કૌશલ્ય કેળવી શકાય છે જ્યારે સર્જન માટે સજ્જતા કેળવવી પડે. સાચો સર્જક સમય સર્જે છે. સમય એક એવું કલ્પન છે જેને આદિ કે અંત નથી એક સાચો કલાકાર જ તેનું ફરી ફરી સર્જન કરી શકે. આપણે માનીએ છીએ કે આત્મા અમર છે અને તેથી જીવન સાશ્વત છે. મૃત્યુ સાથે સ્મૃતિલોપ થવાથી આગળ-પાછળનો સંબંધ જાણી શકાતો નથી તેથી સમયને જીવન સાથે જોડી તેના માપની પણ આપણે કલ્પનાઓ કરવા માંડી. આંકડાઓ આપણા જીવન સાથે એટલા બધા જોડાઈ ગયા છે કે તે કલ્પના ન રહેતા હકીકત બની ગયા અને તેથી મારી દ્રષ્ટિએ તો ગણિત એ સર્વશ્રેષ્ઠ કલા છે જે થકી મન સ્વચ્છ અને તંદુરસ્ત થઈ શકે છે.